Michalina Wisłocka

Michalina Anna WISłOCKA (naskiĝis la 1-an de julio 1921 en Lodzo, mortis la 5-an de februaro 2005 en Varsovio) estis pola kuracistino, ginekologino, ĉelbiologino kaj seksologino.

 Vivo 
Ŝi naskiĝis en familio de intelektuloj, la gepatroj estis instruistoj. Ŝiaj du pli junaj fratoj estis Andrzej Braun (verkisto) kaj Jan Braun (sumerologo). Dum la dua mondmilito la familio estis translokigita al Ĝenerala Gubernio, en Krakovon. Baldaŭ disiĝis kun la familio kaj alvenis al sia edzo Stanisław Wisłocki, kemiisto, en Varsovion, kie ambaŭ laboris ĝis eksplodo de la ribelo de Varsovio en malsanulejo.

Diplomon de kuracisto akiris en 1952 kaj la sciencan titolon doktoro pri medicino en 1969.

Michalina Wisłocka estis kunfondintino de Asocio pri Familia Disvolvo, en kiu okupiĝis pri kuracado de nefekundeco kaj kontraŭkoncipiloj. Ŝi transprenis la unuan en Pollando Konsultejon de Konscia Patrineco en Instituto de Patrino kaj Infano en Varsovio. En la 70-aj jaroj de la 20-a jarcento gvidis Ĉeldiagnozan Laborejon de la Asocio pri Planado de Familio.

La 9-an de septembro 1997 estis distingita per Kavalira Kruco de la Ordeno Polonia Restituta.

Ŝi mortis en varsovia malsanulejo pro postkorinfarktaj komplikaĵoj.

 Publikaĵoj 
Krom libroj pri seksologio, kiel:
 Technika zapobiegania ciąży (Tekniko preventi gravedecon) (1959)
 Metody zapobiegania ciąży (Metodoj preventi gravedecon) (1976)
 Sztuka kochania (La arto de amado) (1976, 1978), ISBN 83-207-0488-X
 Kultura miłości (Kulturo de amo), (1980)
 Kalejdoskop seksu (Kalejdoskopo de seksumado) (1986), ​ISBN 83-03-01447-1​
 Sztuka kochania - w 20 lat później (La arto de amado - 20 jarojn poste) (1988), ISBN 83-207-1371-4
 Sztuka kochania - witamina M (La arto de amado - vitamino M) (1991), ISBN 83-207-1376-5
 Sukces w miłości (Sukceso en la amo), (1993), ​ISBN 83-85249-24-9​
ŝi estis ankaŭ aŭtorino de memorlibro
 Miłość na całe życie. Wspomnienia z czasów beztroski (Amo por la tuta vivo. Rememoroj el la tempo de senzorgeco) (2002), ISBN 83-7311-201-4, kaj pli frue
 Malinka, Bratek i Jaś (Malinka, Bratek kaj Jaś) (1998), ​ISBN 83-7180-862-3​

Ŝia popularscienca gvidlibro pri seksologio eldonita en 1976 estis la unua en komunistaj landoj kaj iĝis furorlibro kun suma eldonkvanto de 7 mln da ekzempleroj. Ĝi komencis pli grandan malfermitecon en la aferoj de seksa vivo en Pollando.

 Wisłocka en la kulturo 
En 1995 aperis la unua eldono de interparoloj kun ŝi Wisłocka w pigułce (Wisłocka en pilolo) de Marek Różycki, kiu ampleksas ankaŭ morajn felietonojn inspiritaj de plurjara kunlaboro de la aŭtoro kun la seksologino. Aŭtorino de biografio de Michalina Wisłocka estas ankaŭ Violetta Ozminkowski – Michalina Wisłocka. Sztuka kochania gorszycielki (Michalina Wisłocka. La amo-arto de ekstermoralulino), kun fragmentoj de nepublikigitaj taglibroj kaj interparoloj kun la filino Krystyna Bielewicz.

Konrad Szołajski verkis inspiritan de biografio de Wisłocka fikcian krimromanon Wisłocka (eldonejo Świat Książki, 2017). Surbaze de la vivo de Michalina Wisłocka aperis Sztuka kochania. Historia Michaliny Wisłockiej (La arto de amado. Historio de Michalina Wisłocka).

 Eksteraj ligiloj 

 Ostatnia rozmowa z Michaliną Wisłocką La lasta konversacio kun Michalina Wisłocka (en portalo Salon24.pl)
 Sztuka kochania. Historia Michaliny Wisłockiej sur la bazo de filmpolski.pl

Kategorio:Polaj kuracistoj
Kategorio:Polaj ginekologoj
Kategorio:Polaj luteranoj